Λορέντζο Μπερνάρντι

Ο Λορέντζο Μπερνάρντι (Lorenzo Bernardi, γεννήθηκε 11 Αυγούστου 1968) είναι Ιταλός πρώην διεθνής πετοσφαιριστής που αγωνιζόταν ως συνήθως ως επιθετικός. Καθ' όλη τη διάρκεια της καριέρας του αγωνίστηκε μόνο στο Πρωτάθλημα της Ιταλίας και για λίγο στη Ελλάδα. Το 2001 ψηφίστηκε ως ένας από τους δύο κορυφαίους του αθλήματος του 20ού αιώνα μαζί με τον Καρτς Κιράλι.

 Ο Λορέντζο Μπερνάρντι ξεκίνησε την καριέρα του στην CUS Trento της τρίτης κατηγορίας με την οποία πέτυχε την άνοδο στη δεύτερη το 1983. Η Πάντοβα ήταν η πρώτη ομάδα στην οποία αγωνίστηκε στο πρωτάθλημα της πρώτης κατηγορίας, στην οποία παρέμεινε για ένα χρόνο (1984–85).Το 1985 μεταπήδησε στην Μοντένα, στην οποία αγωνίστηκε για πέντε χρόνια γνωρίζοντας επιτυχίες όπως τέσσερα πρωταθλήματα Ιταλίας. Επόμενος σταθμός στην καριέρα του Μπερνάρντι ήταν η επίσης ιταλική Σίσλεϊ Τρεβίζο, στην οποία παρέμεινε για 12 ολόκληρα χρόνια και συγκεκριμένα μέχρι το 2002 και με την οποία κέρδισε πληθώρα τίτλων μεταξύ των οποίων πέντε εγχώρια πρωταθλήματα και τρία Κύπελλα Πρωταθλητριών Ευρώπης.Το 2002 υπέγραψε συμβόλαιο συνεργασίας με την Τρέντο και μετά από δύο χρόνια μετεγγράφει στη Ματσεράτα. Τη διετία 2005–07, ο Μπερνάρντι αγωνίστηκε στον Ολυμπιακό Πειραιώς, στη Βερόνα, καθώς και στη Μοντισιάρι.Το 2008 σε ηλικία 40 ετών αποφάσισε να αποσυρθεί από την ενεργό δράση βάζοντας τέρμα στην πολυετή του καριέρα, όντας τον τελευταίο χρόνο σε ρόλο παίκτη-προπονητή. Η ευελιξία του ήταν το ανώτερο χαρακτηριστικό του για το άθλημα, γεγονός που τον έκανε πολυτάλαντο παίκτη. Κατέκτησε τον τίτλο του πρωταθλητή στην Ιταλία συνολικά 9 φορές.Μετά την αποχώρησή του από την ενεργό δράση ακολούθησε καριέρα προπονητή σε ομάδες της Ιταλίας και της Τουρκίας με ιδιαίτερη επιτυχία. Είναι μέλος του Hall of Fame της FIVB από το 2011. Ο Μπερνάρντι έχει πραγματοποιήσει 306 συμμετοχές με την εθνική ομάδα βόλεϊ της Ιταλίας. Μεταξύ άλλων, έχει συμμετάσχει στα Παγκόσμια Πρωταθλήματα του 1990 και του 1994, καθώς επίσης και στα Ευρωπαικά Πρωταθλήματα του 1989, του 1991, του 1995 και του 2001. Αναδείχθηκε ο καλύτερος παίκτης του Παγκόσμιου Πρωταθλήματος της FIVB του 1994 στην Αθήνα, με την Ιταλία να κατακτά το χρυσό μετάλλιο για δεύτερη συνεχόμενη φορά. Το 1995 η Ιταλία κατέκτησε το Ευρωπαϊκό Πρωτάθλημα και τον τίτλο του Παγκόσμιου Κυπέλλου, και προκρίθηκε στην ομάδα για τους Ολυμπιακούς Αγώνες του 1996, όπου κέρδισε το ασημένιο μετάλλιο στην τρίτη Ολυμπιάδα της καριέρας του. Ο Μπερνάρντι εξελέγη ξανά ο καλύτερος παίκτης για το Ευρωπαϊκό Πρωτάθλημα του 1995. Εθνική Ιταλίας Ολυμπιακοί Αγώνες 1996 : αργυρό μετάλλιο Παγκόσμιο Πρωτάθλημα 1990 : χρυσό μετάλλιο Παγκόσμιο Πρωτάθλημα 1994 : χρυσό μετάλλιο Παγκόσμιο Κύπελλο 1995 : χρυσό μετάλλιο World League χρυσό μετάλλιο (5) : 1990, 1991, 1992, 1994, 2000 Ευρωπαϊκό Πρωτάθλημα χρυσό μετάλλιο (2) : 1989, 1995 Ευρωπαϊκό Πρωτάθλημα αργυρό μετάλλιο (2) : 1991, 2001Συλλογικοί τίτλοι CEV Κύπελλο Πρωταθλητριών Ευρώπης (4) : 1989/1990, 1994/1995, 1998/1999, 1999/2000 Κύπελλο CEV (2) : 1985/1986, 1993/1994 CEV Challenge Cup (4) : 1990/1991, 1992/1993, 1997/1998, 2004/2005 Εθνικά πρωταθλήματα (9) Μοντένα Βόλεϊ : 1985/1986, 1986/1987, 1987/1988, 1988/1989 Σίσλεϊ Τρεβίζο: 1993/1994, 1995/1996, 1997/1998, 1998/1999, 1999/2000 Κύπελλο Ιταλίας (4) : 1985/1986, 1987/1988, 1992/1993, 1999/2000 Σούπερ Καπ Ιταλίας (3): 1998/1999, 1999/2000, 2001/2002Ατομικές διακρίσεις 1992: FIVB World League – Πολυτιμότερος παίκτης 1992: Παγκόσμιο Πρωτάθλημα Συλλόγων – Πολυτιμότερος παίκτης 1994: Παγκόσμιο Πρωτάθλημα FIVB – Πολυτιμότερος παίκτης 1996: FIVB World League – Πολυτιμότερος παίκτης 1996: Παγκόσμιο Πρωτάθλημα FIVB – Καλύτερος Σκόρερ Sports reference: Lorenzo Bernardi BERNARDI LORENZO